open-index/open-wikipedia-markdown huggingface dataset:
சியாங்சு

**சியாங்சு** அல்லது **ஜியாங்சு** (), மக்கள் சீனக் குடியரசில் உள்ள ஒரு மாகாணம் ஆகும். இது சீனாவின் கிழக்குக் கடற்கரைப்  பகுதியில் அமைந்துள்ளது. பரப்பளவு அடிப்படையில் சீனாவின் இரண்டாவது சிறிய மாகாணமாக உள்ள போதிலும், மக்கட்டொகை அடிப்படையில் இது சீனாவின் இரண்டாவது மாகாணமாகக் காணப்படுகின்றது. மொத்த தேசிய உற்பத்தியில் இரண்டாவதாக உள்ளது. இதன் வடக்கே சாண்டோங் மாகாணமும், மேற்கே அன்ஹுயி மாகாணமும், தெற்கே செஜியாங் மற்றும் சாங்காயும் எல்லைகளாக உள்ளன.

## வரலாறு
ஆரம்ப காலத்தில் இப்பிரதேசம் மத்திய சீனாவின் நாகரிகங்களிலிருந்து வேறுபட்டதாக இருந்தது. பின்னர் சூ அரசமரபினரின் காலத்தில் தொடர்புகள் ஏற்படுத்தப்பட்டன. ஆன் அரசமரபினர் காலத்தில் இது இரு மாகாணங்களாக ஆட்சிசெய்யப்பட்டது.

## புவியியல்
இது பெரிதும் தாழ்வான சமவெளியான நிலப்பரப்பைக் கொண்டுள்ளது. 68 சதவீதமான நிலப்பரப்பு சமவெளியாக உள்ளது. 18 சதவீதமான பரப்பு நீர்நிலைகள் ஆகும். சீனாவின் மிக நீண்ட ஆறான யாங்சி ஆறு இம்மாகாணத்தின் தெற்குப் பகுதியூடாகப் பாய்ந்து கிழக்கு சீனக்கடலில் கலக்கிறது. சீனப் பெரும் கால்வாய் இம்மாகாணத்தை வடக்கிலிருந்து தெற்காக ஊடறுத்துச் செல்கின்றது.

## அரசியல்
சீனாவின் ஏனைய பகுதிகளைப்போலவே இங்கும் இரு கட்சி அரசமைப்பைக் கொண்டுள்ளது. மாகாணத்தின் அதி உயர் அரச அதிகாரியாக மாகாண ஆளுநர் விளங்குகின்றார்.

## நிர்வாகப் பிரிவுகள்
இம்மாகாணம் 13 மேல்நிலை நிர்வாகப் பிரிவுகளாகப் பிரிக்கப்பட்டுள்ளன. இவை 98 கவுண்டி அலகுகளாகப் பிரிக்கப்பட்டு மேலும் 1488 நகர நிலை அலகுகளாகப் பிரிக்கப்பட்டுள்ளன.

## பொருளாதாரம்
2014இல், சியாங்சு மாகாணத்தின் மொத்த உள்நாட்டு உற்பத்தி 4.8 ட்ரில்லியன் யுவான் ($759 பில்லியன் அமெரிக்க டொலர்) ஆகக் காணப்பட்டது. தனி நபர் வருமானம் 52,448 ரென்மின்பி ஆகக் காணப்பட்டது.

இம்மாகாணம் சிறந்த நீர்ப்பாசன வசதியைக் கொண்டுள்ளது. பிரதான பயிர்களாக நெல், கோதுமை, மக்காச்சோளம், சோளம் மற்றும் சிறுதானியங்கள் பயிரிடப்படுகின்றன. மேலும் பணப்பயிர்களான பருத்தி, நிலக்கடலை, சோயா அவரை, எள், தேயிலை போன்றவையும் விளைவிக்கப்படுகின்றன.

## மக்கட் பரம்பல்
இம்மாகாணத்தில் பெரும்பான்மையாக ஆன் சீனர்கள் வசிக்கின்றனர். மேலும் மஞ்சு இனக்குழு, ஊய் இனக்குழு போன்றவை சிறுபான்மையினராக உள்ளனர்.

## போக்குவரத்து
நாஞ்சிங் லுக்கோ பன்னாட்டு விமானநிலையம் மாகாணத்தின் பிரதான விமானநிலையம் ஆகும். பெய்ஜிங்-சாங்காய் நகரங்களுக்கிடையிலான சிங்கு தொடர்வண்டிச் சேவை இம்மாகாணம் ஊடாகச் செல்கின்றது. நன்கு மேம்பட்ட சாலை வலையமைப்பை சியாங்சு கொண்டுள்ளது.

## மேற்கோள்கள்


பகுப்பு:ஆசிய மாதக் கட்டுரைகள் நவம்பர் 2015
பகுப்பு:சீனாவின் மாகாணங்கள்
தீபிகா சிங்

**தீபிகா சிங்** ஓர் இந்திய தொலைக்காட்சி நடிகை ஆவார். இவர் தியா ஆர் பாடி ஹம் என்ற இந்தி தொடரில் ஐ.பி.எஸ் சந்தியா ராடீ என்ற கதாபாத்திரத்தில் நடித்ததன் மூலம் பிரபலமானார். இவர் அத்தொடரின் இயக்குநரான ரோஹித் ராஜ் கோயல் என்பவரை 2014 ஆம் ஆண்டு மணந்தார். இவர்களுக்கு மே 20, 2017 அன்று ஒரு ஆண் குழந்தை பிறந்தது.

## மேற்கோள்கள்

பகுப்பு:இந்தியத் தொலைக்காட்சி நடிகைகள்
பகுப்பு:வாழும் மக்கள்
பகுப்பு:1989 பிறப்புகள்
செஹோர்

**செஹோர்**, இந்திய மாநிலமான மத்தியப் பிரதேசத்தின் செஹோர் மாவட்டத்தில் உள்ள நகரம். ஒரு லட்சத்துக்கும் அதிகமான மக்கள்தொகையை கொண்ட இந்திய நகரங்களில் இதுவும் ஒன்று. இங்கு 108,808 மக்கள் வசிக்கின்றனர்.

## அரசியல்
இந்த நகரம் செஹோர் சட்டமன்றத் தொகுதிக்கும், போபால் மக்களவைத் தொகுதிக்கும் உட்பட்டது..

## சான்றுகள்

பகுப்பு:செஹோர் மாவட்டம்

பகுப்பு:மத்தியப் பிரதேச மாநிலத்திலுள்ள ஊர்களும் நகரங்களும்
முரைனா மாவட்டம்

**முரைனா மாவட்டம்** (Morena district, ) என்னும் மாவட்டம், இந்திய மாநிலமான மத்தியப் பிரதேசத்தில் உள்ளது.இதன் தலைமையிடம் முரைனா நகரம் ஆகும்.
## அரசியல்
இந்த மாவட்டம் முழுவதும் முரைனா மக்களவைத் தொகுதிக்குள் உள்ளது. இந்த மாவட்டம் சபல்கர், ஜவுரா, சுமாவலி, முரைனா, திமானி, அம்பா ஆகிய சட்டமன்றத் தொகுதிகளாகப் பிரிக்கப்பட்டுள்ளது.

## இதனையும் காண்க
*மத்தியப் பிரதேச மாவட்டப் பட்டியல்

## சான்றுகள்

## இணைப்புகள்
* முரைனா மாவட்ட அரசின் இணையத்தளம் 

பகுப்பு:மத்தியப் பிரதேசத்திலுள்ள மாவட்டங்கள்
மாவுலின்னாங்

**மாவுலின்னாங்** என்னும் கிராமம், இந்திய மாநிலமான மேகாலயாவின் கிழக்கு காசி மலை மாவட்டத்தில் அமைந்துள்ளது. இங்கு வாழும் மக்கள் தாய்வழி சமூகத்தை பின்பற்றுகின்றனர். இது ஆசியாவிலேயே சுத்தமான கிராமம் என்று அறியப்படுகிறது. 

இது பைனுர்ஸ்லா வட்டாரத்துக்கும், சட்டமன்றத் தொகுதிக்கும் உட்பட்டது.

## புவியியல்
 
இது சில்லாங்கின் தெற்கில் 90 கி.மீ தொலைவில், இந்தியா-வங்காளதேசம் எல்லைக்கு அருகில் அமைந்துள்ளது.

## மக்கள்

இங்கு ஏறத்தாழ 500 மக்கள் வசிக்கின்றனர்.

2014ஆம் ஆண்டின் கணக்கெடுப்பின்படி, இங்கு 95 வீடுகள் உள்ளன. இங்கு வாழும் அனைவரும் கல்வி கற்றிருக்கின்றனர். இங்கு வாழும் மக்களின் முக்கியத் தொழில் வேளாண்மை ஆகும். முக்கியப் பயிர் பாக்கு ஆகும். இவர்கள் காசி இன மக்கள் ஆவர்.

## தாய்வழி சமூகம்
காசி இன மக்கள், தங்கள் சொத்துக்களை கடைசி பெண்களுக்கே எழுதி வைப்பர். இங்கு தலைமுறையானது பெண்களை முன்னிறுத்தி இருக்கிறது. மகள்கள் தாயின் பெயரை தன் பெயருடன் சேர்த்து எழுதுவது வழக்கம்.

## தூய்மை
இந்த ஊர் தூய்மைக்கு பெயர் பெற்றது. இங்கு சேர்க்கப்படும் கழிவுகளை மூங்கில் கூடைகளில் சேகரித்து, குழிக்குள் போட்டு, உரமாக பயன்படுத்துகின்றனர். டிஸ்கவர் இந்தியா என்ற பயண இதழ், இந்த ஊரை ஆசியாவின் சுத்தமான கிராமம் என்று 2003ஆம் ஆண்டில் அறிவித்தது. The phrase has since caught on. Moasunep Kichu's documentary on the village, for instance, is called Asia's Cleanest Village.

## சுற்றுலா
இது சுற்றுலாத் தலமாகும். இங்கு வேர்களால் ஆன பழைமையான பாலம், சிறு முனையின் மீது சமன்பட்டு நிற்கும் பாறை ஆகியன உள்ளன. ஊர் முழுவதும் செடி,கொடி, மரங்களால் நிரம்பியுள்ளது. சுற்றுலாப் பயணிகள் தங்குவதற்கான குடில்கள் உள்ளன.

## சான்றுகள்

## இணைப்புகள்
* மேகாலயாவின் சுற்றுலாத்தளத்தில் மாவுலின்னாங்கை பற்றி  (ஆங்கிலத்தில்)
*நித்தமும் சுத்தம்; மேகாலயாவின் சொர்க்க பூமி மாவுலிநாங்! - தினமலர்

பகுப்பு:கிழக்கு காசி மலை மாவட்டம்
பாராதீப் துறைமுகம்

**பாராதீப் துறைமுகம்**, இந்திய மாநிலமான ஒடிசாவின் ஜகத்சிங்பூர் மாவட்டத்தில் உள்ள செயற்கைத் துறைமுகம் ஆகும். இந்த துறைமுகம் இந்திய அரசுக்கு சொந்தமானது. இது பாராதீப் துறைமுக நிறுவனத்தால் இயக்கப்படுகிறது.

## வசதிகள்
நிலக்கரியை தன்னியக்கமாக கையாளும் இயந்திரம் 20 மில்லியன் (2 கோடி) டன் நிலக்கரியை ஆண்டுதோறும் கையாள்கிறது.
இந்த துறைமுகத்தில் இரயில் பாதையும் உண்டு. இதன் மூலம் சரக்குகளை நகர்த்திச் செல்ல முடியும். இந்த பாதை இந்திய இரயில்வேயின் பாதையுடன் இணைக்கப்பட்டுள்ளது. இங்கிருந்து 5ஏ தேசிய நெடுஞ்சாலையின் வழியாக கட்டக் உள்ளிட்ட நகரங்களுக்கு சரக்குகள் எடுத்துச் செல்லப்படுகின்றன.

## சான்றுகள்


பகுப்பு:இந்தியத் துறைமுகங்கள்
பகுப்பு:ஜகத்சிம்மபூர் மாவட்டம்
ஏர் மொழி

**ஏர் மொழி** *(Aer)* என்பது ஓர் இந்திய ஆரிய மொழியாகும். இம்மொழி பாக்கித்தானில் உள்ள சிந்து மாகாணத்தின் மக்கள் தொகையில் 300 பேரால் பேசப்படுகிறது. குசராத்தி மொழிகளில் ஒன்று என ஏர் மொழியும் வகைப்படுத்தப்படுகிறது. ஆனால் இனப்பண்பாட்டு மொழியியல் ஆய்வறிக்கைகள் இம்மொழியை சிந்தி மொழி வகையான கோலி  மொழிக்கு நெருக்கமாக இருப்பதாக தெரிவிக்கின்றன.

## மேற்கோள்கள்



## புற இணைப்புகள்
* Aer written with Arabic script

பகுப்பு:சிந்தி மொழி
பாராதீப்

**பாராதீப்**, இந்திய மாநிலமான ஒடிசாவின் ஜகத்சிங்பூர் மாவட்டத்தில் உள்ள துறைமுக நகரம் ஆகும்.

## பொருளாதாரம்

பாராதீப் துறைமுகம், ஒடிசாவின் முன்னணி துறைமுகம் ஆகும். இது ஆண்டு தோறும் 57 மில்லியன் (5.7 கோடி) டன் சரக்குகளை கையாளும் திறன் கொண்டது. இங்கு நிலக்கரி, இரும்புத்தாது ஆகியன முக்கிய சரக்குகளாகும்.

இது தவிர, இங்கு பாஸ்பேட், உரம், பெற்றோல், எண்ணெய் உள்ளிட்டவற்றுக்கான அரசு நிறுவனங்களும் உள்ளன.

## சான்றுகள்

## இணைப்புகள்
* பாராதீப் துறைமுகம்
*  பாராதீப் துறைமுகத்தைப் பற்றி இந்தியன் எக்சுபிரசு இதழில் வெளியான கட்டுரை

பகுப்பு:ஜகத்சிம்மபூர் மாவட்டம்
பகுப்பு:ஒரிசா மாநிலத்திலுள்ள ஊர்களும் நகரங்களும்
மதேசி மக்கள்

thumb | வலது
**மதேசி மக்கள்** () என்பது நேபாளத்தின்  மாதேஷ் மாநிலத்தின் தெராய் சமவெளியில் வாழும் இந்திய வம்சாவளி இனக்குழுவினர் ஆவார்.
பொதுவாக மதேசிகள் என்பது நேபாளத்தைப் பூர்விகமாகக் கொண்டவர்களையும், இந்திய வம்சாவளி நேபாளிகளையும், இந்தியாவின் பிகார், உத்தரப்பிரதேச மாநிலங்களிலிருந்து இடம்பெயர்ந்து சர்ச்சைக்குரிய 2007ஆம் ஆண்டு நேபாளக் குடியுரிமைச் சட்டப்படி குடியுரிமை பெற்றவர்களையும் உள்ளடக்கியே குறிக்கிறது. "மதேசி" என்பது, நேபாளத்தின் தராய் சமவெளிப் பகுதி முழுமையையும் சுட்டும் "மதேஷ்" என்ற நிலப்பகுதியில் வசிக்கும் மக்களைக் குறிக்க, மலைப்பகுதி மக்களான தாரு மக்கள் சூட்டிய பெயராகும்.

நேபாள நாட்டின் புதிய அரசியலமைப்பு சட்டத்தை மதேசி மக்கள் எதிர்த்து தொடர் போராட்டங்கள் நடத்தி வருகின்றனர்.

## மேற்கோள்கள்

## வெளி இணைப்புகள்
* NEPAL: Background of the Terai's Madhesi people
* Nepal's New Constitution: An Analysis from the Madheshi Perspective
* MADHESHI
* What is the difference between Tharus and Madhesis in Nepal?
* மாதேசி மக்கள் தொடர் போராட்டம்: நேபாள நாடாளுமன்றத்தில் கடும் அமளி 

பகுப்பு:நேபாள இனக்குழுக்கள்
பகுப்பு:இந்திய இனக்குழுக்கள்
பகுப்பு:ஆசிய மாதக் கட்டுரைகள் நவம்பர் 2015
பராந்தகன் மகள் (புதினம்)

**பராந்தகன் மகள்** விக்கிரமன் எழுதிய வரலாற்றுப் புதினமாகும். கி.பி. 907-953 வரை சோழ நாட்டை ஆண்டு வந்த பராந்தக சோழனின் காலப்பின்னணியில், அவரது மகள் வீரமாதேவியின் திருமணம் மற்றும் அதைத் தொடர்ந்து நிகழ்ந்த நிகழ்ச்சிகளை அடிப்படையாகக் கொண்டு அமைந்த கதையாகும். 

## அமைப்பு
இந்தப் புதினம் 31 அத்தியாயங்கள் கொண்ட ஒரே தொகுதியாக அமைந்துள்ளது. 

## கதை மாந்தர்
இராஜாதித்தன், கண்டராதித்தன், அரிஞ்சய சோழன், வீரமாதேவி, அநுபமா, வெள்ளங்குமரன், இராட்டிரகூட அரசன் கோவிந்தன் ஆகியோர் இக்கதையில் முக்கிய மாந்தராவர். 
 
## உசாத்துணை
* 'பராந்தகன் மகள்', நூல், (2ஆம் பதிப்பு 2009; விக்கிரமன் பதிப்பகம், பு.எண் 3, ப.எண் 2, ஜெயசங்கர் தெரு, மேற்கு மாம்பலம், சென்னை)

## மேற்கோள்கள்
கன்னிமாரா நூலகம்  

## வெளி இணைப்புகள்
பகுப்பு:2009 தமிழ் நூல்கள்
பகுப்பு:விக்கிரமனின்_புதினங்கள்
கோரக்பூர் சந்திப்பு தொடருந்து நிலையம்

thumb|Gorakhpur Junction railway station

**கோரக்பூர் சந்திப்பு**, இந்திய மாநிலமான உத்தரப் பிரதேசத்தின் கோரக்பூரில் உள்ளது. இது வடகிழக்கு ரயில்வே மண்டலத்துக்கு உட்பட்டது.

இன்றைய நிலையில், உலகத்திலேயே நீளமான நடைமேடை இங்கு தான் உள்ளது.

இது இந்திய அளவில் முதன்மையான நூறு தொடருந்து நிலையங்களில் ஒன்று.

ஒவ்வொரு நாளும் 189 தொடர்வண்டிகள் நின்று செல்கின்றன. நாள்தோறும் 270,000 பயணிகள் வந்து செல்கின்றனர்.

## தொடர்வண்டிகள்
* 12587 அமர்நாத் அதிவிரைவு ரயில் (கோரக்பூர் சந்திப்பு- ஜம்மு தாவி)
* 11016 குஷிநகர் விரைவுவண்டி (கோரக்பூர் சந்திப்பு - மும்பை லோகமானிய திலகர் முனையம்)

## சான்றுகள்

பகுப்பு:உத்தரப் பிரதேசத் தொடருந்து நிலையங்கள்
பகுப்பு:கோரக்பூர் மாவட்டம்
லோகமானிய திலக் முனையம் - கோரக்பூர் வாராந்திர விரைவுவண்டி

**லோகமானிய திலக் முனையம் - கோரக்பூர் வாராந்திர விரைவுவண்டி**, இந்திய இரயில்வேயினால் இயக்கப்படுகிறது. இது மும்பையின் லோகமானிய திலக் முனையத்தில் இருந்து கோரக்பூர் சந்திப்பு வரை சென்று திரும்பும். இது கோண்டா, பலராம்பூர், பதனி வழியாக செல்கிறது. இது 11079 என்ற எண்ணுடன் கிளம்பி, 11080 என்ற எண்ணுடன் திரும்புகிறது. இந்த வண்டி 2015 நவம்பர் 22ஆம் நாள் முதல் இயக்கப்படுகிறது.

## நிறுத்தங்கள்
*கல்யாண்
*நாசிக் ரோடு
*புசாவள்
*காண்டுவா
*ஹர்தா
*இட்டர்சி
*ஹபீப்கஞ்சு
*போபால்
*விதிஷா
*ஜான்சி
*ஒரை
*கான்பூர் மத்தியம்
*லக்னோ
*பாராபங்கி
*ஜர்வால் ரோடு
*கர்னல்கஞ்சு
*கோண்டா
*பல்ராம்பூர்
*ஜர்கண்டி
*துளசிபூர்
*பதனி
*நவுகட்
*ஆனந்துநகர்

## சான்றுகள்

பகுப்பு:இந்திய விரைவுவண்டிகள்
பாலி யாத்திரை

**பாலி யாத்திரை**, இந்தோனேசியாவின் பாலி தீவுக்கு பயணித்த பழங்கால ஒரிய கடற்பயணிகளை நினைவுகூரும் நிகழ்வாகும். இதை போய்த்த பந்தாணா என்றும் குறிப்பிடுகின்றனர். பண்டைக்காலத்தில் இந்தோனேசியாவின் பாலி, சுமாத்திரா, போர்னியோ உள்ளிட்ட இடங்களுக்குக் கடல்வழியாக ஒரியர்கள் பயணித்திருக்கின்றனர்.

குழந்தைகள் மகாநதியிலும், நீர்ப்பரப்பிலும் பேப்பர் கப்பல்களை விடுகின்றனர். மக்கள் பாரம்பரிய பாடல்களைப் பாடுகின்றனர்.

## சான்றுகள்

## இணைப்புகள்
*  பாலி யாத்ரா - ஒரிசா சுற்றுலாத்துறை 
*  பாலி யாத்திரைப் பற்றி 

பகுப்பு:விழாக்கள்
பகுப்பு:ஒரியப் பண்பாடு
தவுபல் மாவட்டம்

**தவுபல் மாவட்டம்**, இந்திய மாநிலமான மணிப்பூரின் மாவட்டங்களில் ஒன்று. இது 519 சதுர கிலோமீட்டர் பரப்பளவை உடையது. இங்கு 422,168 மக்கள் வாழ்கின்றனர். இதன் தலைமையகம் தவுபல் நகரத்தில் உள்ளது.

இந்த மாவட்டத்தின் தெற்கு பகுதியில் லோக்டாக் ஏரி அமைந்துள்ளது.

## ஆட்சிப் பிரிவுகள்
இந்த மாவட்டம் தவுபல், கக்சிங், லிலோங் ஆகிய மூன்று உட்பிரிவுகளாகப் பிரிக்கப்பட்டுள்ளது. இந்த மாவட்டத்தில் 10 சட்டமன்றத் தொகுதிகள் உள்ளன.

## சான்றுகள்

## இணைப்புகள்

*  தபுவல் மாவட்ட அரசின் இணையத்தளம்

பகுப்பு:மணிப்பூர் மாவட்டங்கள்
பகுப்பு:தவுபல் மாவட்டம்
நிங்கோல் சக்கோபா

**நிங்கோல் சக்கோபா**(Ningol Chakouba - Inviting Sister for Lunch) என்னும் விழா, இந்திய மாநிலமான மணிப்பூரில் கொண்டாடப்படுகிறது. இது உடன்பிறப்புகளுக்கு இடையிலான பந்தத்தை போற்றும் விழாவாகும். திருமணமாகி புகுந்த வீட்டுக்கு சென்ற அக்கா தங்கைகளை தாய்வீட்டுக்கு அழைத்து, சகோதரர்கள் விருந்தளிக்கும் நிகழ்வு நடைபெறும். இதை மணிப்பூரின் பாரம்பரிய இன மக்களான மெய்தெய் மக்கள் கடைபிடிக்கின்றனர். இந்த நாளை மணிப்பூர் அரசு விடுமுறை நாளாக அறிவித்துள்ளது. இது மணிப்பூரில் கொண்டாடப்படும் பூர்வீக விழாக்களில் முக்கியமாகும்.

காலை பதினோரு மணியானதும், சகோதரிகள் தங்கள் சகோதரர்களுக்கு உணவுப் பதார்த்தங்களை எடுத்துக் கொண்டு, பாரம்பரிய ஆடைகளில் தங்கள் தாய்வீட்டுக்கு செல்கின்றனர். நிங்கோல் என்ற மணிப்பூரிய சொல்லுக்கு சகோதரி என்றும், சக்கோபா என்ற சொல்லுக்கு விருந்துக்கு அழைத்தல் என்றும் பொருள்.

## சான்றுகள்

பகுப்பு:இந்திய திருவிழாக்கள்
பகுப்பு:மணிப்பூர்
பகுப்பு:விடுமுறை நாட்கள்
மார்செல்லோ மால்பிகி

**மார்செல்லோ மால்பிகி** (*Marcello Malpighi*, 10 மார்ச் 1628 - 29 நவம்பர் 1694) இத்தாலியில் பிறந்த உயிரியலாளரும், மருத்துவரும் ஆவார். அரிஸ்டாடிலின் தத்துவம் பயின்ற அவர் பின் மருத்துவரானார். அறிவியல் ஆய்வில் தன்னை ஈடுபடுத்திக் கொண்ட அவர் கற்பித்தலில் அதிக நாட்டம் உடையவராக காணப்பட்டார். ஒப்பீட்டு உளவியலுக்கு அடித்தளமிட்டவராக கருதப்படுகிறார். பட்டுப்பூச்சியில் தான் செய்த ஆய்வுகளை 1669ஆம் ஆண்டு வெளியிட்டார். இவ்வகை பூச்சிகளுக்கு சுவாசிப்பதற்கு நுரையீரல் கிடையாது என்றும், இவைகள் உடலின் பக்கவாட்டுத்துளைகள் மூலமாக வாயுமண்டல காற்றை உள்ளிழுத்து, நுண்குழல்கள் வழியாக சுவாசிக்கின்றன என்று விளக்கினார். இந்த நுண்குழலுக்கு மூச்சுக்குழல் எனவும்  பெயரிட்டார்.

நுரையீரல் செல்களை அறுவை செய்து பார்த்து, அதன் சிறிய, மெல்லிய சுவர் கொண்ட தந்துகிகள் இருப்பதை கண்டறிந்தார். தந்துகிகள்தான் தமனிகளையும், சிரைகளையும் இணைக்கின்றன என்றும், அவை இரத்தத்தை இதயத்தை நோக்கி செலுத்துகிறது என்றும் , சுற்றோட்டத்தொகுப்பு நிகழ்த்தக்கூடிய அனைத்து வேலைகளையும் தந்துகிகளே நிகழ்த்துகின்றன என்பதை வெளி உலகிற்குத் தெரியப்படுத்தினார். ஏராளமான உடல் உள்ளுறுப்புகள் அவருடைய பெயரைத்தாங்கி நிற்கின்றன. சுற்றோட்ட,  நிணநீர் ஓட்டத்தோடு தொடர்புடைய மால்பிஜியன் துகள்கள், புறத்தோல் திசுவில் காணப்படும் மால்பிஜியன் அடுக்கு,  பூச்சிகளில் காணப்படும் மால்பிஜியன் குழல்கள் இதற்கு உதாரணங்களாகும்.பூச்சிகளில் மால்பிஜியன் குழல்கள் நைட்ரஜன் அடங்கிய கழிவுப் பொருள்களான யூரிக் அமிலம் மற்றும் நீரை மலத்திலிருந்து வெளியேற்றுகின்றன என்பதை மால்பிஜி கண்டறிந்தார்.

## மேற்கோள்கள்

பகுப்பு:1628 பிறப்புகள்
பகுப்பு:1694 இறப்புகள்
பகுப்பு:இத்தாலிய உயிரியலாளர்கள்
பகுப்பு:இத்தாலிய மருத்துவர்கள்
கிளவுட் பெர்னாட்

**கிளவுட் பெர்னாட்** (*Claude Bernard*, சூலை 12, 1813 - பிப்பிரவரி 10, 1878) உடல் செயலியல் என்ற உயிரியல் துறையை முதலில் உருவாக்கியவர். பிரான்சு நாட்டைச் சேர்ந்த இவர் க்ளவுட் பெர்னாட் மனித உடலுக்கு சக்தியை கொடுப்பது குளுக்கோஸ் என்றும், அது கல்லீரலில் கிளைக்கோஜனாக மாற்றப்பட்டு சேமிக்கப்படும் என்றும், உடலுக்கு தேவைப்படும்போது மீண்டும் சுற்றோட்டத்தில் கலக்கும் என்பதையும் கண்டறிந்திருந்தார். மருந்துகள் உடற்செயலையும்,  நரம்பு மண்டலத்தையும் எவ்வாறு மாற்றும் என்பதையும் அறிந்திருந்தார்.

## மேற்கோள்கள்

பகுப்பு:1813 பிறப்புகள்
பகுப்பு:1878 இறப்புகள்
பகுப்பு:பிரெஞ்சு உடலியங்கியலாளர்கள்
உலிமிரி இராமலிங்கசுவாமி

**உலிமிரி இராமலிங்கசுவாமி **(ஆகஸ்டு  8, 1921 &ndash; மே&nbsp;28, 2001) ஓர் இந்திய மருத்துவ அறிஞர் ஆவார். ஊட்டச்சத்து இயலில் இவர் செய்த முன்னோடி ஆய்வுகளின் காரணமாக அமெரிக்க ஐக்கிய நாடுகளின் தேசிய அறிவியல் கழகம், இலண்டன் அரச கழகம் ஆகிய அமைப்புகளுக்குத் தேர்வு செய்யப்பட்டார் 

புதுதில்லியில் உள்ள அனைத்திந்திய மருத்துவ அறிவியல் கழகத்தின்  இயக்குநராகவும் இந்திய மருத்துவ ஆராய்ச்சிக் குழுமத்தின் இயக்குநராகவும் பணியாற்றினார். 

இந்திய அரசு இவருக்கு பத்ம சிறீ (1969), பத்ம பூசண், பத்ம விபூசண் ஆகிய விருதுகளை வழங்கிப் பெருமைப்படுத்தி உள்ளது. 

## மேற்கோள்கள்

## வெளியிணைப்புகள்
* இரங்கற் செய்தி
*https://www.cdc.gov/ncidod/eid/vol7no3_supp/memoriam.html
*http://www.india.gov.in/myindia/images/ps_awards.pdf

பகுப்பு:1921 பிறப்புகள்
பகுப்பு:2001 இறப்புகள்
பகுப்பு:இந்திய உயிரியலாளர்கள்
பகுப்பு:பத்ம பூசண் விருது பெற்றவர்கள்
பகுப்பு:தெலுங்கு மக்கள்
வளர்சிதைமாற்ற நீர்

**வளர்சிதை மாற்ற நீர்** எனப்படுவது உயிரினங்கள் உணவை ஆக்சிசனேற்றம் செய்யும் வளர்சிதை மாற்ற நிகழ்வில் உருவாகும் நீர் ஆகும்.

100 கிராம் உணவுப் பொருட்களும் அவை உருவாக்கும் வளர்சிதைமாற்ற நீரின் அளவும் கீழுள்ள அட்டவணையில் காட்டப்பட்டுள்ளது.

## மேற்கோள்கள்

பகுப்பு:உயிர்வேதியியல்
பகுப்பு:நீர்
ஐக்கிய அமீரக தேசிய தினம்

**தேசிய தினம்** ( *National Day*) ஒவ்வோர் ஆண்டும் டிசம்பர் 2ம் நாள் ஒருங்கிணைந்த ஏழு எமிரேட்டுகளின் இணப்பு நாளாகும். இதன் முதல் அதிபராக சேக் சயத் பின் சுல்தான் அல் நகியான் தேர்ந்தெடுக்கப்பட்டார். விழா கொண்டாட்டங்களின் போது ஏழு எமிரேட்டுகளிலும் வான வேடிக்கைகள், வாகன அணிவகுப்பு மற்றும் பாரம்பரிய
நடனம் போன்றவை நடைபெறுவது சிறப்பு வாய்ந்தவையாகும்.

## மேற்கோள்கள்

* Official website  (English)

பகுப்பு:திசம்பர் சிறப்பு நாட்கள்
பகுப்பு:ஐக்கிய அரபு அமீரகம்
அடோப் கேப்டிவேட்

**அடோப் கேட்டிவேட்**(Adobe Captivate) எனும் மென்பொருள், எளிமையாக கணினியுடன் இடைவினை புரிந்து செயல்படும் செயல்திட்டங்களை செய்தளிக்கும் ஒரு எளிய மென்பொருள் ஆகும். இது (.swf) எனும் சிறிய அளவிலான இடைவினை பங்களிப்பை நமக்கு வழங்குகிறது.

இது ஏற்கனவே உள்ள மைக்ரோசாப்ட் பவர்பாய்ட் வடிவிலான இடைவினைகளையும் (.swf) வடிவமைப்பில் எளிமை படுத்தி வழங்குமாறு வடிவமைக்கப்பட்டுள்ளது. இது HTML 5 வழியிலான இடைவினை பங்களிப்பையும் அளிப்பதால் மிகவும் பயனுடையதாக இருக்கும்.

## குறிப்புகள்

பகுப்பு:மென்பொருள் தொடர்பான குறுங்கட்டுரைகள்
தாவீதின் கல்லறை

**தாவீது அரசர் கல்லறை** அல்லது **தாவீதின் கல்லறை** (*King David's Tomb*; ) என்பது 12 ஆம் நூற்றாண்டில் உருவான பாரம்பரியத்தின்படி இசுரயேல் அரசரான தாவீது அரசர் அடக்கம் செய்யப்பட்ட இடமாகும். இது எருசலேமின் சீயோன் மலையில் அமைந்துள்ளது. இக்கல்லறை முன்னாள் பைசாந்திய தேவாலயமான "ககியா சியோன்" அமைந்திருந்த மூலைப் பகுதியி உள்ள கீழ்த்தளத்தில் அமைந்துள்ளது. பழைய பைசாந்திய பாரம்பரியம் 4 ஆம் நூற்றாண்டு காலத்துக்குரியதும், கிறித்தவ விசுவாசத்தின் மூல சந்திப்பு இடமாக "இயேசுவின் மேல் அறை" என அடையாளங் காணப்பட்டது. இக்கட்டடம் தற்போது "புலம்பெயர் யெசிவா"வின் பகுதியாகவுள்ளது.

## வரலாறு
கல்லறை "ககியா சீயோன்" என்ற பழைய ஆராதனை இல்லத்தின் எச்சங்களின் கீழ்ததள அறையின் மூலையில் அமைந்துள்ளது. இக்கட்டத்தின் மேல் தளம் இயேசுவின் மேல அறை என பாரம்பரியமாகக் கருதப்படுகிறது. தாவீது அடக்கம் செய்யப்பட்ட இடம் தெரியாதெனினும், டனாக் சீலோவாமுக்கு அண்மையில் தாவீதின் நகரின் தெற்குப் பக்கம் எனக் காட்டுகிறது. கி.பி 4 ஆம் நூற்றாண்டில், தாவீதும் அவருடைய தந்தையும் பெத்லகேமில் அடக்கம் செய்யப்பட்டதாக நம்பப்பட்டது. பின்னர் சீயோன் மலை என கி.பி 9 ஆம் நூற்றாண்டில் அழைக்கப்பட்ட இடத்தில் அடக்கம் செய்யப்பட்டதாக கருத்து காணப்பட்டது. துடேலா பெஞ்சமின் 1173 இல் எழுதிய எழுத்துப்படைப்பு இதுபற்றிய மீள் விபரிப்புக்குட்படுத்தியது. இரு யூதத் தொழிலாளிகள் தாவீதின் மூல அரண்மனைக்கு குறுக்காக சுரங்கம் தோண்டிக் கொண்டிருந்தபோது, பொன்னால் நிறைந்த முடியையும் செங்கோலையும் கண்டுபிடித்ததால் அவ்விடம் தாவீதின் கல்லறையாக இருக்க வேண்டும் என்ற தீர்மானிக்கச் செய்தது. தற்போது பாதுகாக்கப்பட்டுள்ள கோதிக் வெறுங்கல்லறை சிலுவைப் போர் வீரர்களால் கட்டப்பட்டது. சாமுவேல் நூலின்படி சீயோன் மலை தாவீதினால் வெற்றி கொள்ளப்பட்டது என்பதால் மத்தியகால யாத்திரிகர்களால் இவ்விடம் பிழையாக விளங்கிக் கொள்ளப்பட்டு, இங்குதான் அடக்கம் செய்யப்பட்டார் என கருதப்பட்டது. 1335 இல், பழைய தேவாலயம் பிரான்சிஸ்கன் சபையின் துறவியர் மடமாக மாறியதாயினும், கிரேக்க மரபுவழித் திருச்சபைத் தலைமைக் குருக்களுடனான பதட்டம் காரணமாக பிரான்சிஸ்கன் வாசிகள் இவ்விடத்தை மூடிவிட்டனர்.

எருசலேமிலுள்ள பிரான்சிஸ்கன் துறவியர் மடம் தற்போதுள்ள தாவீது அரசர் கல்லறைத் தொகுதியில் 16 ஆம் நூற்றாண்டில் அமைந்திருக்கவில்லை. அது ஒரு துறவியர் மடமாக அல்ல, மாறாக சிறிய துறவியர் மட அறையாக, தற்போதுள்ள தாவீதின் கல்லறையின் மேற்குப் பகுதியில் இறுதி இரவுணவு இடமாகக் கருதப்பட்டது. துறவியர் கழிவுகளை இன்றுள்ள கல்லறைத் தொகுதியில் கிழக்குப் பகுதியில் எறிவதற்குப் பயன்படுத்தினார்கள். சரிப் அஃமட் தயானி என்பவர் இன்று தாவீது அரசரின் கல்லறையப் பக்கம் கவனித்தில் கொள்ளப்படாமல் இருந்த கிழக்குப் பகுதியை துப்புரவு செய்து, 1490 களில் கட்டி முடித்தார். அவர் தற்போதுள்ள தொகுதியின் கிழக்குப் பகுதியில் முசுலிம் தொழுகைக்கான இடத்தை உருவாக்கினார். 1524 இல் எருசலேம் குடியிருப்பாளர்களால் பிரான்சிஸ்கன்கள் மலையிலிருந்து வெளியே அப்புறப்படுத்தப்பட்டனர். எருசலேம் குடியிருப்பாளர்களால் சரிப் அஃமட் தயானிக்கு வழங்கப்பட்ட பெயரான "இபன் டாவூட்" என்ற பெயரைக் கொண்ட முசுலிம் தொழுகைக்கான பள்ளிவாசலை சுல்தான் சுலைமான் என்பவரின் உதவியுடன் உருவாக்கப்பட்டது.

## உசாத்துணை

பகுப்பு:எருசலேம்
பகுப்பு:விவிலிய நபர்களின் கல்லறைகள்
பகுப்பு:எபிரேய விவிலிய இடங்கள்
பகுப்பு:ஆசிய மாதக் கட்டுரைகள் நவம்பர் 2015
பகுப்பு:யூத புனிதப் பயண இடங்கள்
கொங்கேழ் திருத்தலங்களின் பட்டியல்

**தேவாரப்பாடல் பெற்ற கொங்கு நாட்டு தலங்கள்** கொங்கு மண்டலத்தில் உள்ள சிவாலயங்களுள் சைவக்குரவர்களால் தேவாரப்பாடல் பெற்ற ஏழு சிவத்தலங்கள் **கொங்கேழ் தலங்கள்** என அழைக்கப்படுகின்றன. இந்தியா, இலங்கை, நேபாளம் மற்றும் திபெத்தில் மொத்தம் 276 தேவாரப்பாடல் பெற்ற கோவில்கள் உள்ளன.

அவை:

# அவிநாசி அவிநாசியப்பர் திருக்கோயில்
# திருமுருகன்பூண்டி திருமுருகநாதர் திருக்கோயில்
# பவானி சங்கமேஸ்வரர் திருக்கோயில்
# திருச்செங்கோடு அர்த்தநாரீஸ்வரர் திருக்கோயில்
# வெஞ்சமாங்கூடலூர் கல்யாண விகிர்தீஸ்வரர் திருக்கோயில் (கரூர் அருகில்)
# கொடுமுடி மகுடேஸ்வரர் திருக்கோயில்
# கரூர் கல்யாண பசுபதீஸ்வரர் திருக்கோயில் 

மேற்கண்ட ஒவ்வொரு திருத்தலத்திற்கும் தனித்தனியே தலவரலாறுகளும், புராணக் கதைகளும் உள்ளன.இத்தலங்களில் அருள்பாலிக்கும் இறைவன் மற்றும் அம்பிகையைப் போற்றி வணங்கிப் பாடப்பட்ட பாடல்கள் தேவார, திருவாசகப் பதிகப் பாடல்களுள் வகைப்படுத்தப்பட்டுள்ளன.கரூர், ஈரோடு, நாமக்கல், திருப்பூர் ஆகிய நான்கு மாவட்ட எல்லைகளுக்குள் இவ்வேழு தலங்களும் உள்ளன.ஒரே நாளில் இவ்வேழு தலங்களுக்கும் பயணித்துத் தரிசனம் மேற்கொண்டால் சிறப்பான பலன்கள் கிடைக்கும் என்பது ஐதீகம். முதல் தலத்திலிருந்து புறப்பட்டால் சுமாராக 130 கிலோமீட்டர் தொலைவு பயணத்தில் இத்தலங்கள் அனைத்தையும் சென்று தரிசிக்குமளவில் இவை அமைந்துள்ளன.

## மேற்கோள்கள்
பகுப்பு:கோயில்கள்
பகுப்பு:சிவன் கோயில்களின் பட்டியல்கள்


## இவற்றையும் காண்க

* தேவாரத் திருத்தலங்கள்
* தேவாரப்பாடல் பெற்ற தொண்டை நாட்டு தலங்களின் பட்டியல்
* தேவாரப்பாடல் பெற்ற நடு நாட்டு தலங்களின் பட்டியல்
* தேவாரப்பாடல் பெற்ற காவிரி வட கரைத்தலங்களின் பட்டியல்
* தேவாரப்பாடல் பெற்ற காவிரி தென்கரைத்தலங்களின் பட்டியல்
* தேவாரப்பாடல் பெற்ற பாண்டிய நாட்டு தலங்களின் பட்டியல்
* தேவாரப்பாடல் பெற்ற வட நாட்டு தலங்களின் பட்டியல்
* தேவாரப் பாடல் பெற்ற ஈழ நாட்டு தலங்களின் பட்டியல்
சிவகிரி புலிப்பாணிச் சித்தர் கோயில்

**புலிப்பாணிச் சித்தர் கோயில்** என்பது ஈரோடு மாவட்டம் சிவகிரியில் அமைந்துள்ளது. இக்கோயில் சுனைக்கு மேல் அமைந்துள்ளது.

இவருக்கு புரட்டாசி மாதம் சுவாதி நட்சத்திரத்தில் குருபூசை கொண்டாடப்படுகிறது.

இக்கோயிலில் புலிப்பாணிச் சித்தருக்கு சிலையுள்ளது. இது தெற்கு நோக்கி அமைக்கப்பட்டுள்ளது. இக்கோயிலில் விநாயகர் சிலையானது வடக்கு நோக்கி புலிப்பாணிச் சித்தருக்கு நேராக அமைக்கப்பட்டுள்ளது.

அமைவிடம்:
ஈரோட்டிலிருந்து 35 கிலோமீட்டர் தொலைவில் வெள்ளகோவில் செல்லும் சாலையில் சிவகிரி உள்ளது.

சிறப்புத் தகவல்கள்:
இங்கு வாராவாரம் செவ்வாய்க்கிழமை மாலை பூஜையும் கூட்டு வழிபாடும் நடைபெறுகின்றன. பௌர்ணமி தோறும் சிறப்புப் பூஜைகளும் சிவாகம முறைப்படி நடத்தப்படுகின்றன. இத்தலம் தனியாருக்குச் சொந்தமானது. இக்கோவில் பராமரிப்பு தனிநபரால் மேற்கொள்ளப்படுகிறது.

## ஆதாரங்கள்


பகுப்பு:சித்தர் கோயில்கள்
மா வான் தீவு

**மா வான்** (*Ma Wan*) என்பது ஆங்காங் நாட்டின் ஒரு தீவு ஆகும். லாண்டௌ தீவிற்கும் திசிங் யி தீவிற்கும் இடையில் இத்தீவு அமைந்துள்ளது. மா வான் தீ வின் பரப்பளவு 0.97 சதுர கிலோமீட்டர் அதாவது மொத்தமாக 240 ஏக்கர்களாகும். துசுவன் வான் மாவட்டம், மாவட்டத்தின் ஒரு பகுதியாக இந்தத் தீவினையும் நிர்வகிக்கிறது.

லண்டௌ இணைப்புச் சாலை மா வான் தீவு வழியாகச் செல்கிறது. 1990 ஆம் ஆண்டின் நடுப்பகுதியில், ஆங்காங் அரசாங்கத்தின் ரோசாத் தோப்பு திட்டத்தின் ஒரு பகுதியாக ஆங்காங் சர்வதேச விமான நிலையத்தையும் நகர மையத்தையும் இணைப்பதற்காக இந்த இணைப்புச்சாலை அமைக்கப்பட்டது. இச்சாலையின் வளர்சியால் தீவில் பல அபிவிருத்தித் திட்டங்கள் உருவாகின. இன்று மா வான் தீவின் பெரும்பகுதியை பூங்காத் தீவு அடுக்குமாடித் தொகுப்பு வீடுகள் ஆக்ரமித்துள்ளன. இத்தொகுப்பு வீடுகளை அடுத்து இணைப்பாக மா வான் பூங்கா என்ற வணிக நோக்கு உல்லாசப் பூங்கா அமைக்கப்பட்டது. இப்பூங்காவின் ஒரு பகுதி முதன்முதலில் 2007 ஆம் ஆண்டு சூலையில் தொடங்கப்பட்டது.

## புவியியல்
[thumb|[காப் சுயி முன் பாலம் crossing the காப் சுயி முன் கால்வாய், மா வானின் முன்பகுதியில் உள்ள தின் லி யு கிராமத்தில் குறுக்காகச் செல்கிறது ]]
மா வான் தீவின் பரப்பளவு 0.97 சதுர கிலோ மீட்டர் அல்லது 0.37 சதுர மைல்களாகும். இத்தீவின் தென்கிழக்கில் 226 அடி உயரமுள்ள தாய் லெங் தௌ என்ற மலை உயரப்பகுதி உள்ளது. மா வானை மற்ற முக்கியத் தீவுகளில் இருந்து இரண்டு கால்வாய்கள் பிரிக்கின்றன.

*கிழக்கில் உள்ள மா வான் கால்வாய் சிங் யி தீவை இத்தீவில் இருந்து பிரிக்கிறது. இக்கால்வாயின் குறுக்காக சிங் மா பாலம் செல்கிறது.
*மா வான் தீவின் தென்மேற்கில் உள்ள காப் சுயி முன் கால்வாய் இத்தீவை லண்டௌ தீவின் சிங் சௌ சாய் தீபகற்பத்தில் இருந்து பிரிக்கிறது. இக்கால்வாயின் குறுக்காக காப் சுயி முன் பாலம் செல்கிறது.
*புதிய நிலப்பகுதியின் ஒரு பகுதியான சுன் வான் மாவட்டத்தின் சிங் லங் தௌ நகரின் எதிர்பக்கத்தில் இத்தீவின் வடக்கு கடற்கரை அமைந்திருக்கிறது.
*தங் லங் சௌ தீவினை நோக்கியவாறு இத்தீவின் தெற்குப் பகுதி உள்ளது..

## நிலவியல்

மா வான் தீவின் மேற்பரப்பில் உள்ள பாறைகள் பெரும்பாலும் இம் தின் சாய் உருவாக்கத்தினாலான எரிமலைப் பாறைகளாகும். இந்தக் கரடுமுரடான சாம்பல் படிகப்பாறையில் எரிமலைக் கற்கள் காணப்படுகின்றன. தீவின் தொலை தூர வடக்கில் சில அடுக்குகளில் எரிமலைச் சாம்பல் காணப்படுகிறது. கரும் பாறைக் கனிமங்களில், பையோடைட் மற்றும் ஆம்பிபோல் கனிமங்கள் நிறைந்துள்ளன. பாறைக் கனிமங்களில் குவார்ட்சு, பிளாசியோகிளாசு பெல்சுபார் கனிமங்கள் காணப்படுகின்றன. மற்ற கனிமங்களில் அபடைட், மேக்னடைட், மோனசைட் மற்றும் சிர்கோன் முதலிய கனிமங்கள் காணப்படுகின்றன.

மா வான் கிரானைட் நல்ல பொடித்தூளாக உள்ளது. இதில் அக்னிப்பாறை வகையான சிலிக்கேட் கனிமங்கள் மற்றும் பெரும்படிகங்களான பெல்சுபார் கனிமங்கள் காணப்படுகின்றன. குவார்ட்சு, இருவகை பெல்சுபார் கனிமங்கள் முதலியன இதில் காணப்படும் முக்கியக் கனிமங்களாகும். கிஅக்குக் கடற்கரையின் தெற்குப் பகுதியில் கிடைக்கும் கருப்புப் பாறை பெரும்பாலும் பையோடைட், புளோரைட் மற்றும் அலானைட் கனிமங்களைக் கொண்டிருக்கிறது.

## மேற்கோள்கள்

## புற இணைப்புகள்

* Location: Google maps, Wikimapia
* Photos of Ma Wan's abandoned town
* Ma Wan Blog featuring photos and information on Park Island
* "The road to salvation", a brief history of Ma Wan
* R.J. Sewell & J. W.C. James, ''Geology of North Lantau Island and Ma Wan'' , Geotechnical Engineering Office, Civil Engineering Department, Hong Kong, November 1995

பகுப்பு:ஆசிய மாதக் கட்டுரைகள் நவம்பர் 2015
பகுப்பு:ஹொங்கொங்கின் தீவுகள்
தாத்தையங்கார்ப்பேட்டை

**தாத்தையங்கார்பேட்டை ** (*Thathiengarpet*), இந்தியாவின் தமிழ்நாடு மாநிலத்தில் அமைந்துள்ள திருச்சிராப்பள்ளி மாவட்டத்தில் உள்ள ஒரு பேரூராட்சி ஆகும்..

## புவியியல்
இவ்வூரின் அமைவிடம்  ஆகும்.

## மக்கள் வகைப்பாடு
2001 இந்திய மக்கள்தொகைக் கணக்கெடுப்பு அடிப்படையில், 12,276 மக்கள் இங்கு வசிக்கின்றார்கள். இவர்களில் 51% ஆண்கள், 49% பெண்கள் ஆவார்கள். தாத்தையங்கார்ப் பேட்டை மக்களின் சராசரி கல்வியறிவு 70% ஆகும். இதில் ஆண்களின் கல்வியறிவு 78%, பெண்களின் கல்வியறிவு 62% ஆகும். இது இந்திய தேசிய சராசரி கல்வியறிவான 59.5% விடக் கூடியதே. தாத்தையங்கார்ப் பேட்டை மக்கள்தொகையில் 9% ஆறு வயதுக்குட்பட்டோர் ஆவார்கள்.

## பள்ளிகள்
* அரசினர் ஆண்கள் மேல்நிலைப் பள்ளி  (தா.பேட்டை - மேட்டுப்பாளையம் சாலை)
* அரசினர் பெண்கள் மேல்நிலைப் பள்ளி  (தா.பேட்டை - மேட்டுப்பாளையம் சாலை)
* சென்னம்மாள் மான்ய நடுநிலைப் பள்ளி (பிள்ளாதுறை)

## மேற்கோள்கள்


பகுப்பு:திருச்சிராப்பள்ளி மாவட்டத்திலுள்ள ஊர்களும் நகரங்களும்
இயேசுவின் கல்லறை

**இயேசுவின் கல்லறை** என்பது இயேசு கிறிஸ்து அடக்கம் செய்யப்பட்டதாக நம்பப்படும் இடத்தைக் குறிக்கிறது.

இயேசு அடக்கம் செய்யப்பட்டதாக பின்வரும் இடங்கில் உள்ள கல்லறைகள் குறிப்பிடப்படுகின்றது.

*திருக்கல்லறைத் தேவாலயம், எருசலேம்
*தோட்டக் கல்லறை, எருசலேம் பழைய நகருக்கு வெளியே 19 ஆம் நூற்றாண்டில் கண்டுபிடிக்கப்பட்டது.
*தல்பியட் கல்லறை (*Talpiot Tomb*), கிழக்கு எருசலேமின் பழைய நகருக்கு ஐந்து கிலோ மீட்டர்கள் தொலைவில் கிழக்கு தல்பியட்டில் கல்லில் வெட்டப்பட்ட கல்லறை.
*ரோசா பால் (*Roza Bal*), கசுமீரிலுள்ள கல்லறை.
*சிங்கோ (*Shingō*), சப்பான்

## படக்காட்சியகம்

Church of the Holy Sepulchre - Dome exterior.JPG|திருக்கல்லறைத் தேவாலயம்
Garden Tomb (16156607211).jpg|தோட்டக் கல்லறை
Sealed Talpiot Tomb.jpg|தல்பியட் கல்லறை
Rozabal.JPG|ரோசா பால்
GraveCrosses.jpg|சிங்கோ 


## இவற்றையும் பார்க்க
*இயேசுவை அடக்கம் செய்தல் 
*இயேசுவின் மறைந்த வாழ்வு வரலாறு

## உசாத்துணை

பகுப்பு:இயேசுவின் கல்லறையென குறிப்பிடப்படுபவை
மாலிப்டிக் அமிலம்

**மாலிப்டிக் அமிலம்** *(Molybdic acid)* என்பது ஒரு திண்மம், மாலிப்டினம் மாலிப்டினம் மூவாக்சைடின் நீரேற்று வடிவம் மற்றும் நீர்க்கரைசலில் உள்ள ஒரு வேதி உப்பாகும்.

இச்சேர்மத்தின் மிக எளிய நீரேற்று வடிவம் MoO3·H2O  என்ற வாய்ப்பாடு கொண்ட ஒருநீரேற்று ஆகும். MoO3·2H2O என்ற வாய்ப்பாடு கொண்ட இருநீரேற்று வடிவமும் அறியப்படுகிறது. ஓருநீரேற்றின் (MoO3•H2O) திண்ம அமைப்பில் எண்முக ஒருங்கிணைப்பு கொண்ட MoO5•(H2O) அலகுகள் நான்கு உச்சிகளை பகிர்ந்து கொண்டுள்ளன.  இருநீரேற்றுகளும் இதே அடுக்கு அமைப்பைக் கொண்டு  கூடுதலாக H2O மூலக்கூறுகள் அடுக்குகளுக்கு இடையில் செருகப்பட்டு காணப்படுகின்றன.

நீர்க்கரைசல்களில் உள்ள அமிலமாலிப்டேட்டு உப்புகளின், குறைந்த செறிவு மூலக்கூற்று O3Mo·3H2O அமைப்புகள் நிறமாலையியலின்படி உறுதி செய்யப்படுகின்றன.

மாலிப்டிக் அமிலத்தின் உப்புகள் மாலிப்டேட்டுகள் எனப்படுகின்றன.

மாலிப்டிக் அமிலமும் அதன் உப்புகளும் புரோத் வினைப்பொருள் தயாரிக்கப் பயன்படுகின்றன. இவ்வினைப்பொருள் ஆல்கலாய்டுகளைக் கண்டறிய உதவுகின்றன.

## மேற்கோள்கள்

பகுப்பு:ஐதரசன் சேர்மங்கள்
பகுப்பு:மாலிப்டேட்டுகள்
பகுப்பு:காடிகள்
பகுப்பு:ஒருங்கிணைப்புப் பலபடிகள்
1660

**1660** (MDCLX) கிரெகொரியின் நாட்காட்டியில் ஒரு வியாழக்கிழமையில் ஆரம்பமான நெட்டாண்டு ஆகும், அல்லது 10-நாட்கள் பின்தங்கிய பழைய யூலியன் நாட்காட்டியில் ஞாயிற்றுக்கிழமையில் ஆரம்பமான நெட்டாண்டு ஆகும்.

## நிகழ்வுகள்
* சனவரி 1 - சாமுவேல் பெப்பீசு நாட்குறிப்பை எழுதத் துவங்கினார்.
* பெப்ரவரி 13 - ஆறாம் சார்லசு தனது ஐந்தாவது அகவையில் சுவீடனின் அரசனாக முடிசூடினான்.
* மார்ச் 16 - இங்கிலாந்து நடாளுமன்றம் கலைக்கப்பட்டது.
* ஏப்ரல் 23/மே 3 - சுவீடன், போலந்து-லித்துவேனியா பொதுநலவாயம், ஆப்சுபர்கு அரசமரபு, பிரான்டன்பர்கு-புரூசியா ஆகியவற்றுக்கிடையில் அமைதி உடன்பாடு எட்டப்பட்டது.
* மே 8 - இரண்டாம் சார்லசுவை இங்கிலாந்தின் பேரரசனாக இங்கிலாந்து நாடாளுமன்றம் அறிவித்தது.
* மே 27 - இரண்டாவது வடக்குப் போர் முடிவுக்கு வந்தது. சுவீடன் டுரொன்டிலாக் நகரை நோர்வேக்கும், போர்கோல்ம் நகரை டென்மார்க்கிற்கும் கையளித்தது.
* மே 29 - இரண்டாம் சார்லசு இலண்டன் வந்து சேர்ந்து, இங்கிலாந்தின் பேரரசனாக முடிசூடினார்.
* அக்டோபர் 17 - இங்கிலாந்தின் முதலாம் சார்லசு மன்னனுக்கு மரணதண்டனையை அறிவித்த 10 பேர் தூக்கிலிடப்பட்டனர்.
* மர்தினிக்கில் இருந்து காரிப் பழங்குடியினர் பிரெஞ்சு ஆக்கிரமிப்புப் படையினரால் வெளியேற்றப்பட்டனர்.

## பிறப்புகள்
* ஏப்ரல் 16 - ஹேன்ஸ் ஸ்லோன், பிரித்தானிய மருத்துவர் (இ. 1753)
* செப்டம்பர் - டானியல் டீஃபோ, ஆங்கிலேய எழுத்தாளர் (இ. 1731)

## இறப்புகள்
* சூன் 1 - மேரி டயர், தூக்கிலிடப்பட்ட பாஸ்டன் தியாகிகளில் ஒருவர் (பி. 1611)
* ஆகத்து 6 - டியேகோ வெலாஸ்க்குவெஸ், எசுப்பானிய ஓவியர் (பி. 1599)
* செப்டம்பர் 27 - வின்சென்ட் தே பவுல், பிரெஞ்சுப் புனிதர் (பி. 1580)

## மேற்கோள்கள்

*
டிசம்பர் 2015

**டிசம்பர் 2015** (*December 2015*), 2015 ஆம் ஆண்டின் பன்னிரண்டாம் மாதமாகும்.

## சிறப்பு நாட்கள்
* டிசம்பர் 4 (கார்த்திகை 18) - மெய்ப்பொருள் நாயனார் குருபூசை
* டிசம்பர் 6 (கார்த்திகை 20) - ஆனாய நாயனார் குருபூசை
* டிசம்பர் 10 (கார்த்திகை 24) - போதாயன அமாவாசை
* டிசம்பர் 12 (கார்த்திகை 26) - மூர்க்க நாயனார் குருபூசை
* டிசம்பர் 13 (கார்த்திகை 27) - சிறப்புலி நாயனார் குருபூசை
* டிசம்பர் 25 - நத்தார்

## நிகழ்வுகள்

## இறப்புகள்
* டிசம்பர் 1 - விக்கிரமன், பத்திரிகையாளர், எழுத்தாளர் (பி. 1928)
* டிசம்பர் 2 - எம். ஏ. எம். ராமசாமி, தொழிலதிபர், அரசியல்வாதி (பி 1931)
* டிசம்பர் 13 - அருண் விஜயராணி, ஈழத்து எழுத்தாளர் (பி. 1954)
* டிசம்பர் 21 - ஹரி ஸ்ரீனிவாசன், தொழுநோய் மருத்துவர், எழுத்தாளர் (பி. 1929)
* டிசம்பர் 29 - தமிழண்ணல், தமிழறிஞர் (பி. 1928)

பகுப்பு:2015
2015
1661

**1661** (MDCLXI) கிரெகொரியின் நாட்காட்டியில் ஒரு சனிக்கிழமையில் ஆரம்பமான சாதாரண ஆண்டு (நெட்டாண்டு அன்று) ஆகும், அல்லது 10-நாட்கள் பின்தங்கிய பழைய யூலியன் நாட்காட்டியில் செவ்வாய்க்கிழமையில் ஆரம்பமான சாதாரண ஆண்டு ஆகும்.

## நிகழ்வுகள்
* சனவரி 6 - முடியாட்சி ஆதரவாளர்கள் சிலர் இலண்டனைக் கைப்பற்ற எடுத்த முயற்சி தோல்வியில் முடிந்தது.
* சனவரி 30 - இறந்த பின்னர் தூக்கிலிடப்படுவதற்காக இங்கிலாந்தின் முன்னாள் ஆட்சியாளர் ஆலிவர் கிராம்வெல்லின் உடல் தோண்டி எடுக்கப்பட்டது.
* ஏப்ரல் 23 - இரண்டாம் சார்லசு மன்னன் இங்கிலாந்து, இசுக்கொட்லாந்து, அயர்லாந்து ஆகியவற்றின் பேரரசனாக வெஸ்ட்மின்ஸ்டரில் இரண்டாம் தடவையாக பதவியேற்றார்.
* சூலை 1 - உருசியா தான் கைப்பற்றியிருந்த பகுதிகளை சுவீடனுக்குக் கையளித்தது.
* ஸ்டாக்ஹோம் நகரில் உலகின் முதலாவது நவீன ரக வங்கித் தாள்கள் வெளியிடப்பட்டன.
* டச்சு வரலாற்றாளரும், மதகுருவுமான பால்டியசு பருத்தித்துறைக்குப் பயணம் மேற்கொண்டார். இங்கு ஒரு தேவாலயமும், கோட்டையும் அமைக்கப்பட்டன.

## பிறப்புகள்
* சகாந்தர் சா, முகலாயப் பேரரசர் (இ. 1713)

## இறப்புகள்

## மேற்கோள்கள்

*
வனேடியம்(V) ஆக்சிமுப்புளோரைடு

**வனேடியம்(V) ஆக்சிமுப்புளோரைடு** *(Vanadium(V) oxytrifluoride )* என்பது VOF3.என்ற மூலக்கூற்று வாய்ப்பாடு கொண்ட ஒரு கனிம வேதியியல் சேர்மமாகும். பல்வேறு வகையான வனேடியம்(V) ஆக்சி ஆலைடுகளில் இதுவும் ஒன்றாகும். தொடக்கநிலை உலோகப் புளோரைடுகளின் சிறப்பியல்புகள் போல இச்சேர்மமும் திடநிலையில் பல்பகுதிய அமைப்பைக் கொண்டுள்ளது. திடநிலையில் அடுக்கு அமைப்பை ஏற்கும் இச்சேர்மம் ஆவியாதலின் போது இருபகுதிய அமைப்புக்கு மாறுகிறது. மாறாக  VOCl3 மற்றும் VOBr3  இரண்டும் அறை வெப்பநிலையில் துரிதமாக ஆவியகும் நிலையில் இருந்தாலும் எல்லா நிலைகளிலும் நான்முக அமைப்பிலேயே நிலைத்திருக்கிறது.
 
கரிம வேதியியல் தொகுப்பு வினைகளில் VOF3 சேர்மம் பெரும்பாலும் பீனாலிக் வளையங்களின் ஆக்சிசனேற்ற பிணைப்புகளில் பயன்படுத்தப்படுகிறது. உதாரணம்: வான்கோமைசின் மற்றும் அதன் வரிசைச் சேர்மங்கள். இந்தப் பயன்பாட்டிற்காக VOF3  குறிப்பாக முப்புளோரோ அசிட்டிக் அமிலத்தில் கரைக்கப்படுகிறது. 
## மேற்கோள்கள்

பகுப்பு:ஆக்சோ ஆலைடுகள்
பகுப்பு:வனேடியம் சேர்மங்கள்
சம்விருதா சுனில்

**சம்விருதா சுனில்** (*Samvrutha Sunil*) மலையாள நடிகை ஆவார். 2004ஆம் ஆண்டு லால் ஜோஸ் இயக்கிய *ரசிகன்* என்ற திரைப்படத்தில் அறிமுகமானார். பின் முப்ப்துக்கும் மேற்பட்ட மலையாளத் திரைப்படங்களிலும்  சில *[[தெலுங்கு]]* மற்றும் *[[தமிழ்]]*  திரைப்படங்களிலும் நடித்துள்ளார். *[[உயிர்]]* என்ற தமிழ் படத்தில் ஸ்ரீகாந்திற்கு ஜோடியாக நடித்தார். பின் அகில் ஜெயராஜ் என்பவரை 2012ஆம் ஆண்டு திருமணம் செய்து நடிப்பதை விட்டுவிட்டார் .

## மேற்கோள்கள்

பகுப்பு:மலையாளத் திரைப்பட நடிகைகள்
பகுப்பு:1986 பிறப்புகள்
பகுப்பு:தமிழ்த் திரைப்பட நடிகைகள்
பகுப்பு:தெலுங்குத் திரைப்பட நடிகைகள்
பகுப்பு:வாழும் மக்கள்
பகுப்பு:20 ஆம் நூற்றாண்டின் இந்திய நடிகைகள்
1662

**1662** (MDCLXII) கிரெகொரியின் நாட்காட்டியில் ஒரு ஞாயிற்றுக்கிழமையில் ஆரம்பமான சாதாரண (நெட்டாண்டு அன்று) ஆகும், அல்லது 10-நாட்கள் பின்தங்கிய பழைய யூலியன் நாட்காட்டியில் புதன்கிழமையில் ஆரம்பமான சாதாரண ஆண்டு ஆகும்.

## நிகழ்வுகள்
* மார்ச் 18 - பாரிசில் 8 பயணிகள் பயணம் செய்யக்கூடிய பேருந்து சோதனைக்கு விடப்பட்டது.
* மே 16 - இங்கிலாந்து, வேல்சு, இசுக்கொட்லாந்து நாடுகளில் குடும்ப வீட்டு வரி அறிமுகப்படுத்தப்பட்டது.
* மே 30 - கேத்தரின் இங்கிலாந்தின் இரண்டாம் சார்லசுவைத் திருமணம் புரிந்தார். சீதனமாக போர்த்துக்கல் மும்பை, டாங்கியர் நகரங்களை இங்கிலாந்துக்கு வழங்கியது.
* அக்டோபர் 17 - இங்கிலாந்தின் இரண்டாம் சார்லசு டன்கேர்க் நகரை 40,000 பவுணிற்கு பிரான்சுக்கு விற்றான்.
* டோடோ அழிந்தது.
* பாயிலின் விதியை ராபர்ட் பாயில் அறிவித்தார்.

## பிறப்புகள்

## இறப்புகள்
* ஆகத்து 19 - பிலைசு பாஸ்கல், பிரெஞ்சு அறிவியலாளர் (பி. 1623)

## மேற்கோள்கள்

*
வனேடைல் பெர்குளோரேட்டு

**வனேடைல் பெர்குளோரேட்டு அல்லது வனேடைல் முப்பெர்குளோரேட்டு** *(Vanadyl perchlorate or vanadyl triperchlorate)* என்பது VO(ClO4)3 என்ற மூலக்கூற்று வாய்ப்பாடு கொண்ட ஒரு கனிம வேதியியல் சேர்மமாகும். இது தங்கமஞ்சள் நிறத்தில் திரவமாகவும் அல்லது வனேடியம், ஆக்சிசன் மற்றும் பெர்குளோரேட்டு குழுவின் படிகச் சேர்மமாகவும் இருக்கிறது. இச்சேர்மத்தில் உள்ள மூலக்கூறுகள் சகப்பிணைப்பு கொண்டு துரிதமாக ஆவியாகும் நிலையில் உள்ளன.

## தயாரிப்பு
வனேடியம் ஐந்தாக்சைடுடன் இரு குளோரின் ஏழாக்சைடை 5° செல்சியசு வெப்பநிலையில் சேர்த்து சூடாக்கினால் வனேடைல் பெர்குளோரேட்டு உருவாகிறது. வெற்றிடத்தில் இதைக் காய்ச்சி வடித்து பின்னர் 21° செல்சியசு வெப்பநிலையில் மீள்படிகமாக்கல் வினைக்கு உட்படுத்தி தூய்மையாக்கப்படுகிறது.
 
பேரியம் பெர்குளோரேட்டுடன் வனேடைல் சல்பேட்டைச் சேர்த்து வினைப்படுத்தினால் வனேடைல் பெர்குளோரேட்டு கரைசல் உருவாகிறது

வனேடியம் ஐந்தாக்சைடை பெர்குளோரிக் அமிலம்|பெர்குளோரிக் அமிலத்தில்]] கரைத்து வனேடியம்(V) பெர்குளோரேட்டு கரைசல் தயாரிக்கலாம். பெர்வனேடைல் பெர்குளோரேட்டு எனப்படும் ஈராக்சோ வனேடியம் பெர்குளோரேட்டில் VO2+ அயனிகள் காணப்படுகின்றன.
 
வனேடைல் இருபெர்குளோரேட்டு, ஆக்சோவனேடியம் பெர்குளோரேட்டு அல்லது வனேடியம்(IV) பெர்குளோரேட்டு, VO(ClO4)2 முதலான சேர்மங்கள் நீரில் கரைகின்றன. தண்ணீரில் கரைந்த வனேடிக் பெர்குளோரேட்டு கரைசல் பசுமை கலந்த நீல நிறத்துடன் மற்ற வனேடியம்(III) கரைசல்களைப் போல இல்லாமல் வேறுபடுகிறது. அவை அணைவுச் சேர்மங்களாக உள்ளன. 

## மேற்கோள்கள்

பகுப்பு:பெர்குளோரேட்டுகள்
பகுப்பு:வனேடியம் சேர்மங்கள்
கிம் ஆம்

**கிம் ஆம்** () எட்டாம் நூற்றாண்டுகொரிய வானியலாளர்; கணியவியலாளர்; படைமேலர். இவர் சில்லா அரசு காலத்தில் யின்-யாங் மற்போர் வல்லுனராகவும்  மாயவித்தை செய்பவராகவும் விளங்கினார்.

## வாழ்க்கை

இவர் படைத்தளபதி கிம் யூழ்சினின் பேரன் ஆவார்.

கிம் ஆம் யின்-யாங் மற்போரைச் சீன நாட்டு சாங்கன் மாகாணத்தில் பயின்றார். இம்மற்போர் ஒரு தொன்ம மற்போர் வகையாகும். இவர் பொருட்கள் உருமாறும் கோட்பாடு (*Tungap ipsong pop*) எனும் தாவோயியப் படைப்பை எழுதினார். இது சண்டைக்கலையின் தொன்ம உருவு (*Tungkapbop*) என்றும் தண்டுகளைத் தவிர்க்கும் கோட்பாடு (*Tun'gap ipsong pop*) என்றும் அறியப்படுகின்றது. இவரது  புங்-சு-சோல்.(*Pung-su-sol*) எனும் புவியியல் கோட்பாடுதான் கொரிய அறிவியலில் முதலில் பதிவாகிய புவியியல் மேற்கோளாகும். கி.பி 769 இன் ஓர் பழங்கதைப்படி இவர் ஓர் மந்திர ஓதலால் புயலை உருவாக்கி பஞ்சத்தை உருவாக்கவிருந்த வெட்டுக்கிளிக் கூட்டத்தைக் கொன்றுள்ளார். இதில் இருந்து இவரது குடும்பத்தின் மற்ற  உறுப்பினரைப் போலவே இவரும் மாயவித்தை செய்பவராக இருந்துள்ளார் எனத் தெரியவருகிறது.

சில்லா அரசு இவருக்கு அலுவற்பணிகளைத் தந்துள்ளது. இப்பணியின் பெயர்  "அண்ட நிகழ்வு வல்லுனர்", அல்லது  "அறிவியல், வானியல் பேரறிஞர்" (Sachon Paksa) or "வானியல் மாபெரும் பேராசிரியர்" எனப் பலவாறாக மொழிபெயர்க்கப்படுகிறது; அவரது காலத்தில் இருந்த வானியல் பேராசிரியர் எவருக்கும் தரப்படாத ’மாபெரும்’ எனும் அடைமொழி இவருக்கு மட்டுமே தரப்பட்டுள்ளது.

இவர்  797 இல் யப்பானின் நாரா மன்றத்துக்கு தூதுவரக அனுப்பப்பட்டுள்ளார்,  அங்கு இவர் யப்பான் பேரரசரான கோனினின் பெருமதிப்பைப் பெற்றுள்ளார். (*ஆ-டோ கியூயிi*)என்ற யப்பான் பயண நூலை எழுதிய கிம் ஆம் இவராகத்தான் இருக்கவேண்டும் என நம்பப்படுகிறது.

இவர் போர்ப்படை தளபதி மட்டுமன்றி, போர்க்கோட்பாட்டாளரும் ஆவார். இவர் பயேகாங் படையணிக்கு . "ஆறுவரிசை அணிவகுப்புமுறை. "யில்  பயிற்சியளித்து வழிநடத்தினார்.

## மேலும் காண்க

* கொரியச் சாமனியம்

## மேற்கோள்கள்

பகுப்பு:8 ஆம் நூற்றாண்டு வானியலாளர்கள்
பகுப்பு:இடைக்கால கொரிய வானியலாளர்கள்
பகுப்பு:ஆசிய மாதக் கட்டுரைகள் நவம்பர் 2015
நானி பல்கிவாலா

**நானி பல்கிவாலா** (Nani Ardeshir Plakhiwala 16 சனவரி 1920–11 திசம்பர் 2002)  வழக்கறிஞர், இந்திய அரசியல்சட்ட நிபுணர்,  பொருளியல் அறிஞர், கல்வியாளர், இந்திய வரவு செலவுத்திட்ட ஆய்வாளர்  என அறியப்பட்டவர். இந்திய அரசியல் சட்டம் வழங்கிய குடிமக்களின் அடிப்படை உரிமைகளைப் பாதுகாப்பதில் ஈடுபாடு காட்டியவர்.

## பிறப்பும் படிப்பும்

பார்சி இனத்தில் ஓர் எளிய குடும்பத்தில் பிறந்த  நானி பல்கிவாலாவின் முன்னோர்கள் பல்லக்கு செய்பவர்கள் ஆவர். அதனால் பல்கிவாலா  என்னும் ஓட்டுப் பெயர் இவருக்கு ஏற்பட்டது.  மும்பையில் ஒரு பள்ளியில் படித்தார். மெட்ரிக்குலேசன் வகுப்புக்குப் பின் மும்பையில் உள்ள  தூய சேவியர் கல்லூரியில் ஆங்கில இலக்கியம் பயின்றார். பின்னர்  சட்டக் கல்லூரியில் சேர்ந்து சட்டக் கல்வி படித்தார். பின்னர் சர் சாம்சட்ஜி காங்கா விடம் வழக்குரைஞர் தொழிலில் ஈடுபட பயிற்சி பெற்றார்.  உயர்நீதிமன்றத்தில் வழக்குரைஞராகப் பணியாற்றினார்

## வழக்கறிஞர் பணிகள்

வங்கிகள் தேசியமயமாக்கல்,  கல்வி நிறுவனங்களை நடத்த சிறுபான்மையின மக்களின் உரிமைகள்,  மன்னர் மானிய ஒழிப்பு,  பத்திரிகைகளின் சுதந்திரம், மண்டல்குழு ஆகிய சிக்கல்கள் தொடர்பான வழக்குகளில் தம் சட்ட அறிவு, வாதத் திறமை ஆகியவற்றை நிலைநாட்டினார்.
அலகாபாத் தீர்ப்புக்கு எதிராக உச்ச நீதிமன்றத்தில் இந்திரா காந்தியின்  சார்பாக வாதிட்டார்.
ஆனால் இந்திரா காந்தி நெருக்கடி நிலை அறிவித்தபோது அதனை எதிர்த்தார்.
கட்ச் பிரதேசத்தைப் பாகிஸ்தான் உரிமை கோரிய வழக்கில் உலக அரங்கில் இந்தியாவின் சார்பாக வாதிட்டார். 
கேக் (HAGUE) உலக நீதிமன்றத்தில் பிற நாட்டு சட்ட அறிஞர்கள் எழுதிவைத்துக் கொண்டு தம் வாதங்களைப் பேசியபோது  நானி பல்கிவாலா மட்டும் வாய் மொழியாகப்  பேசினார்.
1958 ஆம் ஆண்டு முதல் இந்திய வரவு செலவு அறிக்கைகளைப் பற்றி ஆய்வுச் சொற்பொழிவு நடத்தி வந்தார்.

## பெற்ற சிறப்புகள்
 
மொரார்சி தேசாய் தலைமை அமைச்சராக இருந்தபோது 1977 ஆம் ஆண்டில் இந்திய அரசு நானி பல்கிவாலவை அமெரிக்க நாட்டுக்கு தூதுவராக அமர்த்தியது. 1979 வரை இவர் அப்பதவியில் இருந்தார். பிரின்ஸ்டன் பல்கலைக்கழகம்,  ரட்கர்ஸ் பல்கலைக்கழகம், லாரன்சு பல்கலைக்கழகம், விஸ்கான்சின் பல்கலைக்கழகம், அண்ணாமலைப் பல்கலைக்கழகம், அம்பேத்கர் சட்டப் பல்கலைக்கழகம்,  மும்பை பல்கலைக்கழகம் ஆகியவை இவருக்கு மதிப்புறு முனைவர் பட்டம் வழங்கி சிறப்பித்தன. பத்ம விபூசண் விருதும் இவருக்கு வழங்கப்பட்டது.

## நூல்கள்
 
* Law and Practice of Income Tax 
* Our Constitution Defaced and Defiled
* We, the people and we, the Nation
* India's Priceles Heritage and Essential Unity of All Religions
* Nani Palkivalaa Selected Writings

## மேற்கோள்

* http://www.thehindu.com/thehindu/mag/2002/12/22/stories/2002122200580500.htm
* http://www.lexisnexis.in/nani-palkhivala-the-courtroom-genius.htm 
* http://www.taxtitans.com/nani-palkhivalas-top-10-secrets-of-success/
* https://www.youtube.com/watch?v=rn9Gx67n2Xg

பகுப்பு:இந்திய வழக்கறிஞர்கள்
பகுப்பு:பத்ம விபூசண் விருது பெற்றவர்கள்
பகுப்பு:மும்பையைச் சேர்ந்தவர்கள்
பகுப்பு:1920 பிறப்புகள்
பகுப்பு:2002 இறப்புகள்
பகுப்பு:20 ஆம் நூற்றாண்டு இந்திய வழக்கறிஞர்கள்
பூஞ்ச்

**பூஞ்ச்**, இந்திய மாநிலமான ஜம்மு காஷ்மீரின் பூஞ்ச் மாவட்டத்தில் உள்ள ஒரு நகரம். இங்கு ஒரு விமான நிலையம் அமைந்துள்ளது. இந்தியா - பாகிஸ்தான் எல்லைக் கட்டுப்பாட்டுக் கோடு அருகே பூஞ்ச் நகரம் அமைந்துள்ளது.

## புவியியல்
பூஞ்ச்  பாகையில் அமைந்துள்ளது. இது பீர் பாஞ்சல் மலைத்தொடரில், கடல் மட்டத்திலிருந்து சராசரியாக 981 மீட்டர் (3218 அடிகள்) உயரத்தில் உள்ளது. பிர் பாஞ்சல் மலைத்தொடர் பூஞ்ச் பள்ளத்தாக்கையும், காசுமீர்ப் பள்ளத்தாக்கையும் பிரிக்கிறது. நீண்ட காலமாக இரண்டு பள்ளத்தாக்குகளும் ஜம்மு வழியாகவே இணைக்கப்பட்டன. ஆனால் அண்மையில், பூஞ்சில் உள்ள புஃபிளியாசுக்கும் காசுமீரிலுள்ள சோப்பியானுக்கும் இடையில் முகலாயச் சாலை அமைக்கப்பட்டதன் பின்னர் இரண்டு பகுதிகளுக்கும் நேரடி இணைப்பு உள்ளது. பூஞ்சில் அவேலி, மெந்தார், சூரன்கோட், மாண்டி ஆகிய நான்கு வட்டப் பிரிவுகள் உள்ளன. 
## பூஞ்ச் - ராவலாகோட் பேருந்து சேவைகள்
பூஞ்ச் நகரத்தையும், பாகிஸ்தான் ஆக்கிரமிப்பு  ஆசாத் காஷ்மீர் பகுதியில் உள்ள ராவலாகோட் நகரத்தையும் இணைக்கும் 32 கி.மீ. சாலையில், எல்லைக்கட்டுப்பாட்டுக் கோட்டைத் தாண்டி பேருந்து சேவைகள் நடைபெறுகிறது.

## தட்ப வெப்பம்

## அரசியல்
இது ஜம்மு மக்களவைத் தொகுதிக்கு உட்பட்டது..

## இதனையும் காண்க
* ஜம்மு காஷ்மீர் (ஒன்றியப் பகுதி)
* ராவலாகோட்
* ஜம்மு-பூஞ்ச் இருப்புப் பாதை
* ஜம்மு-பாரமுல்லா இருப்புப் பாதை

## சான்றுகள்

பகுப்பு:பூஞ்ச் மாவட்டம், இந்தியா
பகுப்பு:ஜம்மு காஷ்மீர் மாநிலத்திலுள்ள ஊர்களும் நகரங்களும்
உருசியாவில் போக்குவரத்து

**[[உருசியா]]வின் போக்குவரத்து வலையமைப்பு**, உலகின் மிகப்பெரிய போக்குவரத்து வலையமைப்பில் ஒன்றாகும். சாலைகள், தொடர்வண்டிப் பாதைகள் மற்றும் வான்வழிகளின் வலையமைப்பானது மேற்கின் கலிநிக்கிரட்டிலிருந்து கிழக்கின் கம்சாத்கா தீபகற்பம் வரை சுமார்   அளவுக்குப் பரந்து காணப்படுகின்றது. முக்கிய நகரங்களான மாஸ்கோ மற்றும் சென் பீட்டர்ஸ்பேர்க் ஆகியன பாரிய  விரைவுப் போக்குவரத்து முறைகளால் கட்டமைக்கப்பட்டுள்ளன.

அண்மைய காலங்களில் உருசியாவானது இரண்டு புதிய போக்குவரத்து உத்திகளை முன்மொழிந்துள்ளது. முதலாவது 2020 ஆம் ஆண்டுவரைக்கும், இரண்டாவது 2030 ஆம் ஆண்டுவரைக்குமான காலத்தை எடுக்கும்.உருசியாவின் போக்குவரத்தால் கிடைக்கும் உற்பத்தியானது நாட்டின் மொத்த உள்நாட்டு உற்பத்தியில் பாரிய பாதிப்பை ஏற்படுத்துகின்றது.

## தொடர்வண்டிப் போக்குவரத்து

உலகின் இரண்டாவது மிகப்பெரிய தொடர்வண்டிப் போக்குவரத்து வலையமைப்பை உருசியா கொண்டுள்ளது. உலகின் மிகப்பெரிய தொடர்வண்டிப் போக்குவரத்து வலையமைப்பானது அமெரிக்காவுக்கு இருக்கின்றது. 2011 ஆம் ஆண்டின்படி உருசியாவின் தொடர்வண்டிப் பாதைகளின் மொத்தநீளம்  ஆகும். 2007 ஆம் ஆண்டில் உருசிய தொடர்வண்டிகள் தனியாக 1.3 பில்லியன் பயணிகளின் போக்குவரத்துக்கு உதவியுள்ளன. மற்றும் 1.3 பில்லியன் சரக்குகளையும் நகர்த்தியுள்ளன.

### அதிவேக தொடர்வண்டிகள்
*மாஸ்கோ மெட்ரோ – 12 வழிகள் , 196 நிலையங்கள் , 327.5&nbsp;km
*புனித பீட்டர்ஸ்பேர்க் மெட்ரோ – 5 வழிகள் , 67 நிலையங்கள் , 113.2&nbsp;km
*நோவோசிபெர்க் மெட்ரோ – 2 வழிகள் , 13 நிலையங்கள் , 15.9&nbsp;km
*நிச்னி நோகொரோத் மெட்ரோ  – 2 வழிகள் , 14 நிலையங்கள் , 18.8&nbsp;km
*சமர மெட்ரோ – 1 வழி, 10 நிலையங்கள் , 12.7&nbsp;km
*எகடேரின்பேர்க் மெட்ரோ– 1 வழி, 9 நிலையங்கள் , 12.7&nbsp;km
*கசன் மெட்ரோ – 1 வழி, 10 நிலையங்கள் , 15.8&nbsp;km

## சாலைகளும் நெடுஞ்சாலைகளும்

2003 ஆம் ஆண்டின் படி உருசியாவின் சாலைகளின் மொத்த நீளம் 933,000&nbsp;கிமீ  உருசியாவில் சாலைப் பாதுகாப்பானது கவலைக்குரிய நிலையில் உள்ளது. உருசியாவில் மில்லியன் மக்கள் தொகையில் வீதி விபத்துக்களால் இறக்கும் மக்களின் அளவு ஜி8 மற்றும் பிரிக் நாடுகளின் அளவைவிட மிக அதிகமாக உள்ளது. உருசியாவின் சாலைகளில் பயணிப்பதால் எதிர்கொள்ளவேண்டிய சவால்களைக் கணக்கில் எடுத்தால் (எ-கா:- ஒரு பயணத்தின்போது ஏற்படும் விபத்துக்கள்), அது ஐக்கிய இராச்சியத்தில் நடைபெறுவதற்கான வாய்ப்பிலும் பார்க்க 60 மடங்கு பெரியதாய் இருக்கும். மிகப்பெரிய நிலப்பரப்பை உள்ளடக்கியும் சாலைகளின் அடர்த்தியானது அனைத்து ஜி8 மற்றும் பிரிக் நாடுகளை விடவும் குறைந்த அளவில் உள்ளது.

## மேற்கோள்கள்
டாட்டா ஸ்டீல் விலங்கு காட்சிச்சாலை

**டாட்டா ஸ்டீல் விலங்கு காட்சிச்சாலை**, (Tata Steel Zoological Park) இந்திய மாநிலமான ஜார்க்கண்டின் ஜாம்ஷெட்பூரில் அமைந்துள்ளது.

இங்கு 70 வெவ்வேறு இனங்களைச் சேர்ந்த 450 விலங்குகள் உள்ளன. கடந்த ஒரு வருடத்தில் நூறு இந்திய ஆமைகளும், இரண்டு புலிகளும் சேர்த்துக் கொள்ளப்பட்டுள்ளன. இசுரயேலில் இருந்து புதிதாக நான்கு வரிக்குதிரைகள் கொண்டுவரப்படவுள்ளன.

இந்தக் காட்சிச்சாலை 1991 ஆம் ஆண்டில் தொடங்கப்பட்டது. டாட்டா ஸ்டீல் சிட்டி பகுதியின் சுற்றுச்சூழலைப் பாதுகாக்கும் நோக்கத்தோடு டாட்டா ஸ்டீல் நிறுவனம் பராமரித்து வருகிறது.

## சான்றுகள்

பகுப்பு:இந்திய காட்டுயிர் காப்பகங்கள்
பகுப்பு:ஜார்க்கண்டின் புவியியல்
ஜிந்து

**ஜிந்து**, இந்திய மாநிலமான அரியானாவின் ஜிந்து மாவட்டத்தில் அமைந்துள்ளது.

## அரசியல்
இந்த நகரம் சோனிபத் மக்களவைத் தொகுதிக்கு உட்பட்டது..

## போக்குவரத்து

இங்கிருந்து தில்லி, மும்பை, சென்னை உள்ளிட்ட பெருநகரங்களுக்கு தொடர்வண்டிகளில் சென்று வர வசதி உண்டு. இங்கிருந்து மூன்று மணி நேர சாலை வழிப்பயணத்தில் தில்லி இந்திரா காந்தி பன்னாட்டு வானூர்தி நிலையம் அமைந்துள்ளது.

## சான்றுகள்

## இணைப்புகள்
*ஜிந்து மாவட்ட அரசின் இணையத்தளம்

பகுப்பு:ஜிந்து மாவட்டம்
பகுப்பு:அரியானா மாநிலத்திலுள்ள ஊர்களும் நகரங்களும்
பச்சை ஒளிர் புரதம்

பச்சை ஒளிர் புரதம்  *(***green fluorescent protein*** (***GFP***) ) *ஊதா அல்லது புற ஊதாக் கதிர்கள் படும் போது பச்சை நிறத்தில் ஒளிரும் புரதமாகும். முதன் முதலில் இது அக்வாரியா விக்டோரியா எனும் ஜெல்லி மீனில் கண்டறியப்பட்டது.  

மூலக்கூற்று உயிரியல் துறையில் மரபணு வெளிப்பாட்டைக் கண்டறிவதில் பச்சை ஒளிர்புரதம் பெரிதும் பயன்படுகிறது. மார்டின் சால்ஃபே, ஒசாமு சிமோமுரா, ரோகர் சியன் ஆகியோர் இப்புரதம் குறித்த ஆய்விற்காக 2008 ஆம் ஆண்டிற்கான வேதியியலுக்கான நோபல் பரிசினைப் பெற்றனர்.

## மேற்கோள்கள்

பகுப்பு:உயிரொளிர்வு
எம். வி. முத்தையா அரசினர் மகளிர் கலைக் கல்லூரி

**எம். வி. முத்தையா அரசு மகளிர் கலைக் கல்லூரி** இந்தியாவின் தமிழ்நாட்டில் திண்டுக்கல் மாவட்டத்தில் செயற்பட்டுவரும் மகளிருக்கான தமிழக அரசின் கலைக் கல்லூரியாகும். இக்கல்லூரி 1966ஆம் ஆண்டில் தொடங்கப்பட்டது. அன்னை தெரசா மகளிர் பல்கலைக்கழகத்தின் உறுப்புக் கல்லூரியாக செயல்பட்டு வருகிறது. தேசிய மதிப்பீடு மற்றும் தரச்சான்று அவையின் (NAAC) தர மதிப்பீட்டுடன் மொத்தமாக 40 ஏக்கர் பரப்பளவைக் கொண்டு செயல்பட்டு வருகிறது.

## வழங்கும் படிப்புகள்
இக்கல்லூரியில் பின்வரும் படிப்புகள் வழங்கப்படுகின்றன.
### முதுநிலை படிப்புகள்
* தமிழ்
* ஆங்கிலம்
* வரலாறு
* பொருளியல்
* வணிகவியல்
* கணிதம்
* இயற்பியல்
* வேதியியல்
* புவியியல்
* விலங்கியல்
* கணினி அறிவியல்

### இளநிலைப் படிப்புகள்
* தமிழ்
* ஆங்கிலம்
* பொருளியல்
* வரலாறு
* வணிகவியல்
* வணிக நிர்வாகவியல்
* கணிதம்
* இயற்பியல்
* வேதியியல்
* புவியியல்
* விலங்கியல்
* தாவரவியல்
* கணினி அறிவியல்

## இதனையும் காண்க
* திண்டுக்கல் மாவட்டத்திலுள்ள கல்வி நிலையங்கள்
* தமிழ்நாடு அரசு கலை மற்றும் அறிவியல் கல்லூரிகள் பட்டியல்

## மேற்கோள்கள்

பகுப்பு:திண்டுக்கல் மாவட்டத்திலுள்ள அரசினர் கலைக் கல்லூரிகள்
பகுப்பு:தமிழ்நாட்டிலுள்ள மகளிர் பல்கலைக்கழகங்களும் கல்லூரிகளும்
விவேகானந்தா உயர்நிலைப் பள்ளி, பிரிக்பீல்ட்சு

**விவேகானந்தா தேசிய உயர்நிலைப்பள்ளி** (*Sekolah Menengah Kebangsaan (SMK) Vivekananda*, சுருக்கமாக **SMKV**, அல்லது **SMK VIVE**) கோலாலம்பூரின் பிரிக்பீல்ட்ஸ் பகுதியில் அமைந்துள்ள மிகவும் பழமையானப் பள்ளியாகும்.  இது முன்னதாக  **செகோலா மெனென்கா தமிழ் விவேகானந்தா ** (விவேகானந்தா தமிழ் உயர்நிலைப்பள்ளி) என அழைக்கப்பட்டு வந்தது.

2009ஆம் ஆண்டில் இப்பள்ளியில் 1043 மாணாக்கர்கள் (499 மாணவர்களும் 544 மாணவிகளும்) பயின்றனர். 68 ஆசிரியர்கள் பணியாற்றினர். 
## வரலாறு
விவேகானந்தா ஆசிரமத்தின் ஆதரவில் இப்பள்ளி 1975ஆம் ஆண்டு நிறுவப்பட்டது. இதனை மலேசியாவின் முதல் பிரதமர், துங்கு அப்துல் ரகுமான், துவக்கி வைத்தார். 

### தலைமை ஆசிரியர்கள்
# திரு. எம் டி பிள்ளை                1960-1962
# திருமதி. ஐ. ஜி. யோகம்             1962-1964
# திரு கே. புருசோத்தமம்           1964-1979
# திரு ஜி. இராமலிங்கம்            1980-1983
# திரு பி. ஏ. தெய்முடு             1983-1988
# திருமதி பத்மாவதி சீ         1988-1989
# திரு ஆர். கணேசன்               1989-1998
# திருமதி சுசீலா நாயர்            1998-1999
# திருமதி புஷ்பா லீலா மகாலிங்கம் 2000-2004
# திருமதி சுமம் வேலாயுதன்        2005-2007
# திருமதி யோகராதை சி நாகலிங்கம் 2007-2011(மே)
# திரு. மோகன் சண்முகம் 2011(சூன்)-நடப்பில் 
## கட்டிடங்கள்
விவேகானந்தா உயர்நிலைப்பள்ளியில் நான்கு கட்டிடத் தொகுதிகளும் (ஏ,பி,சி,டி) மூன்று கூடங்களும் உள்ளன.
## வெளி இணைப்புகள்

பகுப்பு:மலேசியாவில் கல்வி
பகுப்பு:கோலாலம்பூர்
வனேடியம்(III) சல்பேட்டு

**வனேடியம்(III) சல்பேட்டு** *(Vanadium(III) sulfate)* என்பது V2(SO4)3. என்ற மூலக்கூற்று வாய்ப்பாடு கொண்ட ஒரு கனிம வேதியியல் சேர்மமாகும். வெளிர் மஞ்சள் நிறத்தில் காணப்படும் இச்சேர்மம் பெரும்பாலான வனேடியம்(III) சேர்மங்களில் இருந்து மாறுபட்டு காற்றில் நிலைப்புத் தன்மையுடன் காணப்படுகிறது. தண்ணீரில் மெதுவாகக் கரைந்து பச்சை நிறத்தினாலான நீரயனி அணைவுச் சேர்மத்தைக் ([V(H2O)6]3+)கொடுக்கிறது.

V2O5  சேர்மத்துடன் கந்தக அமிலம், தனிமநிலை கந்தகம் சேர்த்து சூடுபடுத்தினால் வனேடியம்(III) சல்பேட்டு தயாரிக்கலாம்.: 
:V2O5  +  S  +  3 H2SO4   →   V2(SO4)3  +  SO2  +  3 H2O

தனிமநிலை கந்தகத்தால் நிகழும் இந்நிலைமாற்ற ஒடுக்க வினை ஓர் அரிய உதாரணமாகும்.

410 ° செ வெப்பநிலைக்கு அல்லது அதற்குச்சற்று குறைவான வெப்பநிலைக்கு வெற்றிடத்தில் சூடுபடுத்தும் போது இது வனேடைல் சல்பேட்டு மற்றும் கந்தக டை ஆக்சைடாகச் சிதைவடைகிறது. வனேடியம்(III) சல்பேட்டு காற்றில் நிலைப்புத் தன்மையுடன் காணப்படாலும் நீண்ட நாட்களுக்கு ஈரமான காற்றில் இருக்க நேர்ந்தால் பச்சை நிறத்திலான நீரேற்று வடிவமாக மாறுகிறது.

வனேடியம்(III) சல்பேட்டு ஓர் ஆக்சிசன் ஒடுக்கியாகும். 

## மேற்கோள்கள்

பகுப்பு:வனேடியம்(III) சேர்மங்கள்
பகுப்பு:சல்பேட்டுகள்